cyanic-selkie/wikianc huggingface dataset:
রংধনু ডায়েট
রংধনু ডায়েট বা রংধনু আহার হাল ফ্যাশনের বহুল আলোচিত একটি বিষয় যেটা স্বাস্থ্যে বিপ্লব নিয়ে আসতে পারে। রংধনু ডায়েট বলতে প্রতিদিনের খাবারে রঙ বেরঙের ফলমূল ও সবজি যোগ করা বোঝায়। এতে সকল বর্ণের জন্য দায়ী ফাইটোনিউট্রিয়েন্টস বা উদ্ভিদকণা খাবারে যোগ করা সম্ভব হয়। এসব পুষ্টি উপাদানে থাকে এন্টি অক্সিডেন্ট এবং এন্টি ইনফ্লামেটরি বৈশিষ্ট্য যা আমাদের শরীরে উৎপন্ন জায়মান অক্সিজেনকে নিষ্ক্রিয় করে এবং দীর্ঘমেয়াদী রোগব্যাধি থেকে রক্ষা করে। পুষ্টিবিদরা তাই রংধনু আহার গ্রহণ করতে জনসাধারণকে উৎসাহিত করে আসছেন।
প্রকারভেদ
একটি রংধনুতে যেমন বিভিন্ন বর্ণের সমাহার দেখা যায়, রংধনু ডায়েট সেখান থেকে অনুপ্রাণিত হয়ে বিভিন্ন বর্ণের ফলমূল এবং সবজি খাবার সন্নিবেশ ঘটায়। রংধনু ডায়েটে সবুজ, লাল, হলুদ, কমলা, সাদা এবং নীল রঙের ফলমূল এবং শাক সবজির সমাবেশ দেখা যায়।
সবুজ ফল ও সবজি
সবুজ ফল ও সবজি এন্টি অক্সিডেন্ট সমৃদ্ধ খাবার। বিশেষ করে সবুজ শাক দেহের ডায়েটারি ফাইবারের চাহিদা বহুলাংশে মিটিয়ে থাকে। সবুজ ফলগুলোর মধ্যে অন্যতম হচ্ছে লেবু, অ্যাভোকাডো, সবুজ আপেল ইত্যাদি। অনেক ফল কাঁচা অবস্থায় সবুজ রং ধারণ করে। সবুজ সবজি যেমন বাঁধাকপি, শালগম, শিম, বরবটি, শসা আমাদের দৈনন্দিন পুষ্টি চাহিদা মিটিয়ে থাকে।
লাল ফল ও সবজি
ফল ও সবজির লাল বর্ণের উৎপত্তি লাইকোপেন নামক ক্যারোটিনয়েডের উপস্থিতি থেকে। এটি বিপাক ক্রিয়ায় উৎপন্ন জায়মান অক্সিজেনকে বিতাড়িত করতে সাহায্য করে। লাল ফল এর মধ্যে অন্যতম হচ্ছে আপেল, তরমুজ, চেরি, স্ট্রবেরি ইত্যাদি। লাল মরিচ, টমেটো, পেঁয়াজ লাল সবজির অন্যতম উদাহরণ।
কমলা-হলুদ ফল ও সবজি
কমলা এবং হলুদ সবজির রঙের জন্য দায়ী বিটা ক্যারোটিন। কমলা, আনারস, পাকা পেঁপে, আম ইত্যাদি ফলে প্রচুর পরিমাণে ক্যারোটিনয়েডস থাকে যা পরবর্তীতে ভিটামিন এ তে রুপান্তরিত হয়। গাজর, মিষ্টি কুমড়া, মিষ্টি আলু, ভুট্টা ইত্যাদি সবজিতে প্রচুর পরিমাণে এন্টিঅক্সিডেন্ট পাওয়া যায়।
নীল ফল ও সবজি
নীল ফল ও সবজিতে প্রচুর পরিমাণে এন্থোসায়ানিন নামক রঞ্জক পদার্থ থাকে। এটির উপস্থিতিতে ফলমূল এবং শাক সবজি নীল বা বেগুনী বর্ণ ধারণ করে। খুব পরিচিত একটি নিল ফল হচ্ছে জাম বা ব্লূবেরি। এছাড়া নীল ফলমূল ও সবজি অনেক দুর্লভ। নীল ফল ও সবজির অন্যতম উদাহরণ হচ্ছে আলুবোখরা, ফিগ, কিশমিশ, আঙুর, বেগুন, ইত্যাদি।
কাঁকন বিবি
কাঁকন বিবি (মৃত্যু: ২১ মার্চ, ২০১৮) ১৯৭১ সালে সংঘটিত বাংলাদেশের মহান স্বাধীনতা যুদ্ধের এক বীরযোদ্ধা, বীরাঙ্গনা ও গুপ্তচর। মুক্তিযুদ্ধ চলাকালীন তিনি পাকিস্তানি বাহিনীর বিপক্ষে মুক্তিবাহিনীর হয়ে ৫ নং সেক্টরের গুপ্তচরের কাজ করেন। মুক্তিযুদ্ধে অসামান্য অবদানের জন্য তাকে বীরপ্রতীক খেতাব দেওয়ার ঘোষণা দেয়া হয়। যদিও এ বিষয়ে সরকারি ভাবে কোন গ্যাজেট প্রকাশিত হয়নি। তাই তিনি জীবদ্দশায় বীর প্রতীক হিসেবে কোনও সুযোগ-সুবিধা পাননি। তার বাড়ি সুনামগঞ্জ জেলার দোয়ারাবাজার উপজেলার লীপুর ইউনিয়নের ঝিরাগাঁও গ্রামে।
ব্যক্তিজীবন
কাঁকন বিবি, আসল নাম কাঁকাত হেনিনচিতা। তিনি মুক্তিবেটি নামে পরিচিত।উপজাতি খাসিয়া। খাসিয়া সম্প্রদায়ের এক পরিবারে জন্মগ্রহণ করেন। তার মূল বাড়ি ছিল ভারতের খাসিয়া পাহাড়ের পাদদেশের এক গ্রামে। ১৯৭০ সালে দিরাই উপজেলার শহীদ আলীর সাথে তার বিয়ে হয়। বিয়ের পর তার নাম পরিবর্তিত হয় এবং তার নতুন নাম হয় নুরজাহান বেগম। ১৯৭১ সালের ১৬ মার্চ তিনি এক কন্যাসন্তানের (সখিনা) জন্ম দেন। কন্যাসন্তান জন্মদেবার ফলে স্বামীর সাথে তার মনোমালিন্য দেখা দেয় এবং এক পর্যায়ে তাদের মধ্যে মৌখিক ছাড়াছাড়ি হয়। পরবর্তীতে এপ্রিল মাসে তার সাথে ইপিআর সৈনিক মজিদ খানের বিয়ে হয়। মজিদ তখন কর্মসূত্রে সিলেট ইপিআর ক্যাম্পে থাকতেন। দুই মাস সিলেটে স্বামীর সাথে বসবাস করার পরে তিনি পূর্বের স্বামীর ঘর থেকে সখিনাকে আনতে যান। মেয়েকে নিয়ে ফিরে আসার পরে তিনি স্বামীকে না পেয়ে খোঁজ নিয়ে জানতে পারেন তার স্বামী বদলি হয়ে দোয়ারাবাজার সীমান্ত এলাকার কোন এক ক্যাম্পে আছেন।
যুদ্ধকালীন জীবন
স্বামীকে খুঁজতে বের হন তিনি। সীমান্তবর্তী ঝিরাগাঁও গ্রামে জনৈক শহীদ আলীর আশ্রয়ে শিশুকন্যাকে রেখে দোয়ারাবাজারের টেংরাটিলা ক্যাম্পে যান তিনি। ১৯৭১ সালের জুন মাস তখন। পাকিস্তানি বাহিনীর কাছে ধরা পড়েন, তাদের বাঙ্কারে দিনের পর দিন অমানুষিকভাবে নির্যাতন করে তাকে ছেড়ে দেয় তারা। এরপরেই কাকন বিবি স্বামীকে পাবার আশা ত্যাগ করে পাকিস্তানের বিরুদ্ধে সক্রিয়ভাবে যুক্ত হবার তাড়না লাভ করেন। জুলাই মাসে তার সাথে দেখা হয় স্থানীয় মুক্তিযোদ্ধাদের সাথে দেখা করেন তিনি। মুক্তিযোদ্ধা রহমত আলী তার সাথে সেক্টর কমাণ্ডার লেফটেন্যান্ট কর্নেল মীর শওকতের সাথে দেখা করিয়ে দেন। তার উপর দায়িত্ব পড়ে গুপ্তচর হিসেবে বিভিন্ন তথ্য জোগাড় করার। তিনি অসমসাহসিকতার সাথে বিভিন্ন রূপে পাকিস্তানিদের কাছ থেকে বিভিন্ন তথ্যসংগ্রহ করেন। তার সংগৃহীত তথ্যের উপর ভিত্তি করে মুক্তিযোদ্ধারা অনেক সফল আক্রমণ চালান।
গুপ্তচরের কাজ করতে গিয়েই দোয়ারাবাজার উপজেলার বাংলাবাজারে পাক বাহিনীর হাতে পুনরায় ধরা পড়েন তিনি। এবারে একনাগাড়ে ৭ দিন পাকিস্তানি বাহিনী ও রাজাকারেরা তাকে বিবস্ত্র করে তার উপর অমানুষিক নির্যাতন চালায়। লোহার রড গরম করে তার শরীরের বিভিন্ন স্থানে ছেঁকা দেয়া হয়। মৃত ভেবে অজ্ঞান কাকন বিবিকে পাক বাহিনী ফেলে রেখে যায়। কয়েকদিন পরে জ্ঞান ফিরে আসলে তাকে উদ্ধার করে বালাট সাবসেক্টরে নিয়ে আসা হয়। সুস্থ হয়ে তিনি পুনরায় ফিরে আসেন বাংলাবাজারে। অস্ত্র চালনায় প্রশিক্ষিত হন মুক্তিযোদ্ধা রহমত আলীর কাছে। এর পরবর্তীকালে তিনি সম্মুখ যুদ্ধ আর গুপ্তচর উভয় কাজই শুরু করেন। এরপরে প্রায় ২০টি যুদ্ধে সক্রিয়ভাবে অংশ নেন তিনি। ১৯৭১ সালের নভেম্বর মাসে টেংরাটিলায় পাক সেনাদের সাথে সম্মুখযুদ্ধে অংশ নেন তিনি। এই যুদ্ধে তার দেহে কয়েকটি গুলি বিদ্ধ হয়। শেষ জীবনেও উরুতে কয়েকটি গুলির চিহ্ন রয়ে গেয়েছিল।
পরবর্তী জীবন
দেশ স্বাধীন হলে কাকন বিবি দোয়ারাবাজার উপজেলার লীপুর ইউনিয়নের ঝিরাগাঁও গ্রামে এক ব্যক্তির কুঁড়েঘরের বারান্দায় মেয়ে সখিনাসহ আশ্রয় নেন। এর পরের প্রায় ২ যুগ তিনি ছিলেন সবার চোখের অন্তরালে। ১৯৯৬ সালে স্থানীয় সাংবাদিক বিষয়টি সকলের গোচরে নিয়ে আসলে দেশব্যাপী এই নিয়ে আলোচনা শুরু হয়। এর পরিপ্রেক্ষিতে তৎকালীন প্রধানমন্ত্রী শেখ হাসিনা তাকে এক একর খাস জমি প্রদান করেন। সিলেটের মেয়র বদরউদ্দিন আহমদ কামরান তাকে ঐ জায়গার ওপরে একটি ছোট কুঁড়েঘর নির্মাণ করে দেন। এরপরের কয়েক বছর মোটামুটি ভাল কাটলেও পরবর্তীকালে অর্থাভাবে নিয়মিত চিকিৎসা করাতেও অসুবিধার সম্মুখীন হতে হয় তাকে।
১৯৯৬ সালে প্রধানমন্ত্রী তাকে বীরপ্রতীক উপাধিতে ভূষিত করার ঘোষণা দেন। কিন্তু আজও তা গেজেট আকারে প্রকাশিত হয়নি।
মৃত্যু
ব্রেন স্ট্রোক করে ২০১৭ সালের ২১ জুলাই ওসমানী মেডিকেল কলেজ হাসপাতালে ভর্তি হয়েছিলেন কাঁকন বিবি। দীর্ঘদিন চিকিৎসার পর সুস্থ হয়ে বাড়ি ফিরেছিলেন তিনি। ২০১৮ সালের ২০ মার্চ গুরুতর অসুস্থাবস্থায় তিনি ওসমানী মেডিকেল কলেজে ভর্তি হন। মৃত্যুকালে বয়স হয়েছিল ১০৩ বছর। ২১ মার্চ বুধবার রাত ১১টা ৫ মিনিটে এখানেই মৃত্যুবরণ করেন বীর এই মুক্তিযোদ্ধা।
আগা খান মিন্টু
আগা খান মিন্টু বাংলাদেশ আওয়ামী লীগের রাজনীতিবিদ ও মুক্তিযোদ্ধা যিনি ঢাকা-১৪ আসনের সংসদ সদস্য।
প্রাথমিক জীবন
আগা খান মিন্টু ঢাকার মিরপুরের কাউন্দিয়ায় জন্মগ্রহণ করেন। বর্তমানে মিরপুরের শাহআলীর বাসিন্দা।
রাজনৈতিক জীবন
আগা খান মিন্টু ছাত্রজীবনে ছাত্রলীগের রাজনীতির সাথে সম্পৃক্ত ছিলেন। ১৯৭০ সালে বৃহত্তর মিরপুর থানা ছাত্রলীগের সাধারণ সম্পাদক ছিলেন। ১৯৭১ সালে মুক্তিযুদ্ধে সক্রীয় ভাবে অংশহণ করেন।
১৯৮৩ সালে তিনি বৃহত্তর মিরপুর থানা মুক্তিযোদ্ধা কমান্ডার ছিলেন। ১৯৯৩ সালে ঢাকা সিটি কর্পোরেশন নির্বাচনের গাবতলী-মিরপুর এলাকার (৮নং ওয়ার্ড) আওয়ামীলীগ মনোনীত কমিশনার ছিলেন। তিনি ১৯৯৪ সালে বৃহত্তর মিরপুর থানা আওয়ামী লীগের সহসভাপতি ছিলেন। ২০১৬ সাল থেকে তিনি শাহআলী থানা আওয়ামী লীগের সভাপতি।
৪ এপ্রিল ২০২১ সালে ঢাকা-১৪ আসনের সংসদ সদস্য আসলামুল হক মৃত্যুবরণ করলে শূন্য আসনের উপনির্বাচনে বিনা প্রতিদ্বন্দ্বিতায় তিনি ২৪ জুন ২০২১ সালে সংসদ সদস্য নির্বাচিত হন।
কমান্ডো
ডান|থাম্ব|"কমান্ডো" শব্দের প্রথম ব্যবহার দেখা যায় ডাচ আফ্রিকানার গেরিলা দল "Kommandos"  এর মধ্যমে যারা দ্বিতীয় বোর যুদ্ধে(১৮৯৯-১৯০২) লড়াই করেছিল।
একজন কমান্ডো হল সুপ্রশিক্ষিত হালকা অস্ত্র সজ্জিত পদাতিক বা বিশেষ বাহিনীর সৈনিক যারা জল হতে স্থলে, পারাস্যুটিং এর মাধ্যমে অথবা দুর্গম পথ পাড়ি দিয়ে শত্রুপক্ষ এর উপর আক্রমণ চালাতে সক্ষম সৈনিক।
এরা বিশেষ ধরনের সামরিক দল যারা অন্যান্য সামরিক দল থেকে আলাদা। অন্যন্য ভাষায়, commando ও kommando শব্দটি command শব্দটির সাথে সম্পর্কযুক্ত।
বিশ্বের অধিকাংশ সামরিক বাহিনিতে, কমান্ডোদেরকে আলাদা করা হয় যুদ্ধক্ষেত্রের গুরুত্বপূর্ণ লক্ষস্থলে হামলা চালাতে বিশেষজ্ঞ দল হিসাবে। তথাপি, সামরিক সংজ্ঞানুসারে, কমান্ডরা আইনশৃঙ্খলা রক্ষা, যুদ্ধক্ষেত্রে রেকি করা, চোরাগোপ্তা হামলা চালানোয় সক্ষম কিন্তু এরা গোয়েন্দাগিরি, দীর্ঘ সময় ধরে শত্রুপক্ষের উপর নজরদারি চালানোর মত কাজ করে না ও অপ্রচলিত যুদ্ধকৌশল অবলম্বন করে না।
ব্যুৎপত্তি
Commando শব্দটির উৎপত্তি আফ্রিকানাস শব্দ kommando হতে যার আক্ষরিক অনুবাদ "আদেশ", এবং ভাবানুবাদ করলে দারায় "ধ্রুত মতায়নযগ্য সৈন্যদল"। এটি মুলত বুঝায় তৎকালীন বোর যুদ্ধগুলতে ব্রিটিশদের বিরুদ্ধে অংশ নেওয়া হালকা পদাতিক ইউনিটসমুহদেরকে।মুলত পূর্তগিজ আফ্রিকান কলনিগুলোতে এ শব্দের জন্ম হয়।
অক্সফোর্ড ইংলিশ ডিকশনারিটি ইংরেজি ব্যবহারিক অর্থ "বাছাই করা পুরুষদের একটি দলের সদস্য ..." ,এর অর্থ সরাসরি আফ্রিকানার উৎসের সাথে যুক্ত : "1943 Combined Operations (Min. of Information) i. Lt. Lieutenant-Colonel D. W. Clarke... produced the outline of a scheme.... The men for this type of irregular warfare should, he suggested, be formed into units to be known as Commandos.... Nor was the historical parallel far-fetched. After the victories of Roberts and Kitchener had scattered the Boer army, the guerrilla tactics of its individual units (which were styled ‘Commandos’)... prevented decisive victory.... His [sc. Lt.-Col. D. W. Clarke's] ideas were accepted; so also, with some hesitation, was the name Commando." বঙ্গানুবাদঃ১৯৪৩এ সম্মিলিত অপারেশনস (তথ্য মন্ত্রণালয়) এর লেফটেন্যান্ট-কর্নেল ডি ডাব্লিউ ক্লার্ক ... একটি পরিকল্পনার রূপরেখা তৈরি করেছিলেন .... এই ধরনের অনিয়মিত যুদ্ধের পুরুষদের কমান্ডোতে অন্তর্ভুক্ত করা উচিত .... বা ঐতিহাসিক অ। রবার্টস এবং কিচেনারের বিজয় বোর সেনাবাহিনীকে ছড়িয়ে ছিটিয়ে দেওয়ার পরে, তার নিজস্ব ইউনিটগুলির গেরিলা কৌশলগুলি (যেগুলি 'কমান্ডোস "রীতিযুক্ত ছিল) .... তার [লেফটেন্যান্ট-কর্নেল ডি ডাব্লিউ ক্লার্ক] ধারণা গ্রহণ করা হয়েছিল; সুতরাং, কিছুটা দ্বিধায়, নাম কমান্ডো।
ইতিহাস
১৬৫২ সালে ডাচ কেপ কলনি প্রতিষ্ঠার পরবর্তী সময়ে কমান্ডো শব্দটি দ্বারা একদল মিলিশিয়াদের বুঝানো হত।পরবর্তীতে ডাচ ইস্ট ইন্ডিয়ান কম্পানি "কমান্ডো আইন" নামক আইন জারি করে যা দ্বারা সেখানের সাদা বুর্জোয়া শ্রেণীর নাগরিক দের আত্মরক্ষার জন্যে অস্ত্র হাতে তুলে নেওয়া অনুমতি প্রদান করা হয়।সেখানে এটি "কমান্ডো প্রথা" নামে পরিচিত ছিল।এরা নিজেদের মধ্যে সশস্ত্র দল প্রতিষ্ঠা করে যার নাম দেয়া হয় কমান্ডো যা্দের দলপতিকে বলা হত কমান্ড্যান্ট।দক্ষিণ আফ্রিকার নানা আদিবাসীদের বিরুদ্ধে এরা নানা সংঘাতে লিপ্ত ছিল। পরে বোর যুদ্ধে ব্রিটিশদের বিরুদ্ধে এরা লড়াই করে।পরে ব্রিটিশদের মধ্যমে "কমান্ডো" শব্দের সারা বিশ্বে প্রসার ঘটে।
"গ্রেট ট্রেক" এর সময়, জোসা এবং জুলুর মতো দক্ষিণ আফ্রিকার জনগণের সাথে দ্বন্দ্বের কারণে বোররা ঔপনিবেশিক আইনমুক্ত থাকা সত্ত্বেও কমান্ডো ব্যবস্থা বজায় রাখে। এছাড়াও, শব্দটি কোনও সশস্ত্র অভিযানের বর্ণনা দিতে ব্যবহৃত হয়েছিল। এই সময়কালে, বোররা সংখ্যাগরিষ্ঠভাবে উন্নত হলেও কম, স্থানীয় জুলুদের মতো কম মোবাইল ব্যান্ডের বিরুদ্ধে ব্যবহারের জন্য গেরিলা কৌশলগুলিও বিকাশ করেছিল যেগুলি বৃহত, জটিল গঠনে লড়াই করেছিল।
প্রথম বোর যুদ্ধে, বোর কমান্ডোরা ট্রান্সওয়াল থেকে দখলদার ব্রিটিশ বাহিনীকে বহিষ্কারের জন্য উন্নততর চিহ্নিতকারী, ফিল্ডক্র্যাফট, ছদ্মবেশ এবং গতিশীলতা ব্যবহার করতে সক্ষম হয়েছিল। এই কৌশলগুলি দ্বিতীয় বোয়ার যুদ্ধজুড়ে অব্যাহত ছিল। যুদ্ধের চূড়ান্ত পর্যায়ে, ব্রিটিশরা দুটি বোর প্রজাতন্ত্রের রাজধানী শহর দখল করার পর থেকে ৫,০০০ বোর দুই বছরের জন্য ৪৫০,০০০-শক্তিশালী ব্রিটিশ সাম্রাজ্যের বিরুদ্ধে অসম যুদ্ধ পরিচালনা করেছিল। এই দ্বন্দ্বের সময় শব্দটি ইংরেজিতে প্রবেশ করেছিল, এর "মিলিশিয়া ইউনিট" বা "রেইড" এর সাধারণ আফ্রিকানার অর্থ ধরে রেখেছিল। রবার্ট বাডেন-পাওয়েল field-craft এর গুরুত্বকে স্বীকৃতি দিতে স্কাউটিং আন্দোলন গঠনে অনুপ্রাণিত হয়েছিলেন।
১৯৪১ সালে, ব্রিটিশ ইম্পেরিয়াল জেনারেল স্টাফের লেফটেন্যান্ট-কর্নেল ডি ডাব্লিউ। ক্লার্ক, বোয়ার কমান্ডোসের কার্যকারিতা এবং কৌশলগুলি উচ্ছেদ করতে ব্রিটিশ আর্মি স্পেশাল সার্ভিসের বিশেষায়িত অভিযানকারী ইউনিটগুলির জন্য কমান্ডো নামটি প্রস্তাব করেছিলেন। দ্বিতীয় বিশ্বযুদ্ধের সময়, আমেরিকান এবং ব্রিটিশ প্রকাশনা, এই জাতীয় ব্রিটিশ সামরিক ইউনিটের বহুবচন "কমান্ডো" ব্যবহারের বিষয়ে বিভ্রান্ত হয়েছিল, এই জাতীয় ইউনিটের একজন সদস্যকে বোঝাতে "কমান্ডো" ব্যবহার করার আধুনিক প্রচলিত অভ্যাসের জন্ম দিয়েছিল, বা একজন ব্যক্তি একটি চোররাগপ্তা হামলায় নিযুক্ত। .
গ্রীন ব্যারেট ও অন্যন্য প্রশিক্ষনের উৎপত্তি
বিশ শতকের এবং বিশেষত দ্বিতীয় বিশ্বযুদ্ধের পর থেকে কমান্ডোগুলি তাদের চরম প্রশিক্ষণ ব্যবস্থার কারণে অন্যান্য সামরিক ইউনিট থেকে পৃথক করা হয়েছে; এগুলি সাধারণত সবুজ বেরেটের পুরস্কারের সাথে সম্পর্কিত যা ব্রিটিশ কমান্ডো থেকে উদ্ভূত হয়েছিল। দ্বিতীয় বিশ্বযুদ্ধের সময় আরও অনেক আন্তর্জাতিক কমান্ডো ইউনিট প্রতিষ্ঠা করার ক্ষেত্রে ব্রিটিশ কমান্ডোদের ভূমিকা ছিল। কিছু আন্তর্জাতিক কমান্ডো ইউনিট গঠিত হয়েছিল যারা ব্রিটিশ কমান্ডোসের অংশ বা তার সাথে অংশ নিয়েছিলেন, যেমন ডাচ করপস কমান্ডোট্রোপেন (যারা এখনও ব্রিটিশ ফেয়ারবায়ার্ন-সাইকস ফাইটিং নাইফের স্বীকৃতি ফ্ল্যাশ প্রতীক পরে), বেলজিয়ামের ৫ম বিশেষ বিমান পরিষেবা, বা গ্রীক স্যাক্রেড ব্যান্ড (দ্বিতীয় বিশ্বযুদ্ধ)। ১৯৪৪ সালে এসএএস ব্রিগেড ব্রিটিশ ১ম এবং ২য় এসএএস, ফরাসী তৃতীয় এবং চতুর্থ এসএএস এবং বেলজিয়ামের ৫ম এসএএস থেকে গঠিত হয়েছিল। ফরাসী সেনাবাহিনীর বিশেষ বাহিনী (১ম আরপিআইএমএ) এখনও "Who Dares Wins"(সাহসিরা সর্বদা বিজয়ী) এসএএসের মূলমন্ত্রটির অনুবাদ "Qui Ose Gagne" নীতিবাক্যটি ব্যবহার করে।
এছাড়াও, অনেক কমনওয়েলথ দেশগুলি মূল ব্রিটিশ কমান্ডো ইউনিটের অংশ ছিল। অস্ট্রেলিয়ান স্পেশাল এয়ার সার্ভিস রেজিমেন্ট, নিউজিল্যান্ড স্পেশাল এয়ার সার্ভিস, এবং দক্ষিণ রোডেসিয়ান স্পেশাল এয়ার সার্ভিস সহ তারা তাদের নিজস্ব জাতীয় ঐতিহ্য গড়ে তুলেছিল, যাদের প্রত্যেকে তাদের ব্রিটিশ অংশীদারদের মতো একই চিহ্ন এবং নীতি ভাগ করে দেয় (বা অভ্যস্ত ছিল)। দ্বিতীয় বিশ্বযুদ্ধের সময়, ব্রিটিশ এসএএস দ্রুত বালি রঙের বেরেট গ্রহণ করেছিল, যেহেতু তারা প্রায় পুরোপুরি উত্তর আফ্রিকার নাটকের উপর ভিত্তি করে ছিল; তারা অন্যান্য ব্রিটিশ কমান্ডো ইউনিট থেকে আলাদা করার জন্য সবুজ বেরেটের চেয়ে এগুলি ব্যবহার করে। (বিশেষ এয়ার সার্ভিসের ইতিহাস দেখুন)। অন্যান্য কমনওয়েলথ কমান্ডো ইউনিটগুলি দ্বিতীয় বিশ্বযুদ্ধের পরে সরাসরি ব্রিটিশ কমান্ডো ইউনিটগুলির উপর ভিত্তি করে গঠিত হয়েছিল, যেমন অস্ট্রেলিয়ান আর্মি রিজার্ভ ১ম কমান্ডো রেজিমেন্ট (অস্ট্রেলিয়া), ৪র্থ ব্যাটালিয়ন থেকে উদ্ভূত নিয়মিত সেনা ২য় কমান্ডো রেজিমেন্ট (অস্ট্রেলিয়া) থেকে আলাদা।, রয়্যাল অস্ট্রেলিয়ান রেজিমেন্ট ১৯৯৭ সালে।
মার্কিন সেনাবাহিনীর মেজর জেনারেল লুসিয়ান ট্রাসকট ইউ এস রেঞ্জার্স প্রতিষ্ঠা করেছিলেন, ব্রিটিশ জেনারেল স্টাফের সাথে যোগাযোগকারী কর্মকর্তা। ১৯৪২ সালে, তিনি জেনারেল জর্জ মার্শালের কাছে একটি প্রস্তাব জমা দিয়েছিলেন যে "ব্রিটিশ কমান্ডোদের ধারায়" আমেরিকান ইউনিট স্থাপন করা উচিত। প্রথমদিকের ইউএস রেঞ্জার্স অচনাচারি ক্যাসলে ব্রিটিশ কমান্ডো সেন্টারে প্রশিক্ষিত। ইউএস নেভি সিলস এর মূল গঠন, পর্যবেক্ষক দল, ব্রিটিশ কমান্ডো দ্বারা প্রশিক্ষিত ও প্রভাবিত হয়েছিল। ইউএস স্পেশাল ফোর্সের উদ্ভব ব্রিটিশ সম্মিলিত অপারেশনের অধীনে গঠিত প্রথম বিশেষ পরিষেবা বাহিনী দিয়ে হয়েছিল।
মালয়েশিয়ার গ্রিন বেরেট স্পেশাল ফোর্স PASKAL এবং Grup Gerak Khas (যারা এখনও রয়েল মেরিনসের নীল ল্যানার্ড পরেন) মূলত ব্রিটিশ কমান্ডো প্রশিক্ষণ নিয়েছিলেন। ব্রাজিলের মেরিন স্পেশাল অপারেশনস COMANF এর উদ্ভবও রয়েল মেরিনদের পরামর্শের মাধ্যমে। অন্যান্য ব্রিটিশ ইউনিট, যেমন এসএএস, অনেকগুলি আন্তর্জাতিক বিশেষ অপারেশন ইউনিটগুলির বিকাশের দিকে পরিচালিত করে যাদের এখন সাধারণত কমান্ডো হিসাবে অভিহিত করা হয়, যার মধ্যে,বাংলাদেশের প্যারা কমান্ডো বিগ্রেড, পাকিস্তানি স্পেশাল সার্ভিসেস গ্রুপ, ভারতীয় MARCOS এবং জর্দানীয় বিশেষ বাহিনী অন্তর্ভুক্ত রয়েছে।
অস্ট্র-হাঙ্গেরিও স্ম্রজ্য
১৯১৮-১৫ এর শীতকালে পূর্ব রণাঙ্গন এর অধিকাংশ অংশে পরিখা যুদ্ধের সুচনা হয়। এ সময় তারা Jagdkommandos নামক বিশেষ বাহিনী গঠন করে। ১৯১৮-১৫ এর শীতকালে পূর্ব রণাঙ্গন বড় অংশগুলি যুদ্ধের যুদ্ধে পাল্টে যায়। নতুন পরিস্থিতি মোকাবেলায় অনেক অস্ট্রো-হাঙ্গেরিয়ান রেজিমেন্ট স্বতঃস্ফূর্তভাবে Jagdkommandos নামে পদাতিক দল তৈরি করেছিল। এই দল্গুলির নামকরণ করা হয়েছিল রাশিয়ান সেনাবাহিনীর বিশেষ প্রশিক্ষিত বাহিনীগুলির নাম অনুসারে যা ১৮৮৬ সালে গঠিত হয়েছিল এবং সেগুলি অ্যাম্বুশগুলির বিরুদ্ধে রক্ষা করতে, পুনর্বিবেচনা করতে এবং কোনও লোকের জমিতে কম তীব্র লড়াইয়ের জন্য ব্যবহৃত হয়েছিল।
অস্ট্রো-হাঙ্গেরিয়ান হাই আর্মি কমান্ড (Armeeoberkommando, AOK) বিশেষ বাহিনীর প্রয়োজনীয়তা উপলব্ধি করে এবং জার্মান অভিজ্ঞতা আঁকতে সিদ্ধান্ত নিয়েছে। ১৯১৬ সালের সেপ্টেম্বর-অক্টোবরে শুরু হওয়া সদ্য উত্থাপিত অস্ট্রো-হাঙ্গেরিয়ান সেনাবাহিনী আক্রমণ ব্যাটালিয়নের মূল ক্যাডার হওয়ার জন্য প্রায় 120 কর্মকর্তা এবং 300 জন এনসিওকে বেউভিলিতে (ডোনকোর্টের নিকটবর্তী) জার্মান প্রশিক্ষণ অঞ্চলে প্রশিক্ষণ দেওয়া হয়েছিল। প্রাক্তন কমন্ডোদেরকে এই ব্যাটালিয়নে অন্তর্ভুক্ত করা হয়েছিল।
ইতালি
ইতালি হল প্রথম দেশ যারা কমান্ডো বাহিনী গঠন করে।এটি Arditi(আরদিতি) নামে সুপরিচিত ছিল। ইতালি প্রথম বিশ্বযুদ্ধের আলপাইন যুদ্ধে অস্ট্রিয়া-হাঙ্গেরির বিরুদ্ধে স্থির লড়াইয়ের অচলাবস্থা ভাঙার জন্য বিশেষজ্ঞ ট্রেঞ্চ-রাইডিং দলগুলি ব্যবহার করেছিল। এই দলগুলিকে "আরডিটি" (যার অর্থ "সাহসী, সাহসী") বলা হত; তারা সাধারণত বলিষ্ঠ দেহের ২৫ বছরের কম বয়সী পুরুষ এবং সম্ভবত অবিবাহিত ছিল। আসলে আর্দিতি (যারা হামলার মাত্র কয়েক ঘণ্টা আগে লাইনের দিকে পরিচালিত হয়েছিল, তারা ফটো-রিকেনেসেন্সের মাধ্যমে ভূখণ্ডের সাথে পরিচিত ছিল এবং তাদের জন্য পুনরায় তৈরি করা পরিখা ব্যবস্থাগুলির প্রশিক্ষণ দিয়েছিল) নিয়মিত লাইন পদাতিকের চেয়ে কম হতাহতের শিকার হয়েছিল এবং তারা ছিল তাদের কাজগুলিতে অত্যন্ত সফল। তাদের মধ্যে অনেকে যুদ্ধের উত্তাল বছরগুলিতে চূড়ান্ত-ডান গঠনের জন্য স্বেচ্ছাসেবীর কাজ করেছিলেন এবং (ফ্যাসিস্ট পার্টি এ নিয়ে গর্ববোধ করেছিল এবং শৈলী এবং আরদিতির পদ্ধতি গ্রহণ করেছিল), তবে বামপন্থী রাজনৈতিক অনুপ্রেরণার কিছু লোক "আরডিতি দেল পপোলো "(জনগনের আরডিতি) নামক এক গোষ্ঠী প্রতিষ্ঠা করে এবং কয়েক বছর ধরে সমাজতান্ত্রিক এবং কমিউনিস্ট পার্টির বিভাগ, ভবন, সমাবেশ এবং সভা সমাবেশগুলির সুরক্ষা দিয়ে ফ্যাসিবাদী অভিযান চালিয়েছিল।এ বাহিনীকে ইতালিয় জাতিয়তাবাদ এর প্রতিক বলা হয়।
ফিনল্যান্ড
১৯৪১ সালের গ্রীষ্মে ১৫০ জন সদস্য নিয়ে যাত্রা শুরু করে Erillinen Pataljoona 4। প্রথমদিকে ইউনিটগুলিতে মাত্র ১৫ জন পুরুষ ছিল, তবে যুদ্ধের সময় এটি ৬০০ জন পর্যন্ত উন্নীত হয়েছিল। পহেলা জুলাই, ১৯৪৩এ ইউনিটগুলি চতুর্থ বিচ্ছিন্ন ব্যাটালিয়নে সংগঠিত করা হয়েছিল। ১৯৪৪ সালে মিত্র বাহিনীর একটি বিশেষ ইউনিট ব্যাটালিয়নের সমর্থনের জন্য প্রতিষ্ঠিত হয়েছিল ১১৫ টি বিমান। যুদ্ধ্বের শেষে এর সদস্য সংখ্যা হয় ৬৭৮ জন, যাদের মধ্যে ৭৬ জন নারী।
ইলোমন্তসীর যুদ্ধে, চতুর্থ সৈন্যরা কার্যকরভাবে আগুনের সমর্থন রোধ করে সোভিয়েত আর্টিলারি সরবরাহের লাইন ব্যাহত করে। ব্যাটালিয়ন ১৯৪৪ সালে ৫০ টিরও বেশি অভিযান পরিচালনা করেছিল এবং ১৯৪৪ সালে মাত্র ১০০ এর নিচে, এবং একই বছরের 30 নভেম্বর তা ভেঙে দেওয়া হয়েছিল।
Sissiosasto/5.D হল দ্বিতীয় বিশ্বযুদ্ধের আরেকটি ফিনিশ কমান্ডো ইউনিট। এই দলটি Lynx ডিভিশন অধীনে (১৯৪ তম ডিভিশন, ফিনিশ ষষ্ঠ কর্পস) ২০ আগস্ট ১৯৪১ সালে প্রতিষ্ঠিত হয়েছিল। এটি শত্রু লাইনের পিছনে পুনর্বার টহল, চোরাগপ্তা হামলা এবং গেরিলা যুদ্ধ পরিচালনার জন্য একটি স্বয়ংসম্পূর্ণ ইউনিট ছিল।
জার্মানি
১৯৩৯ সালের ডিসেম্বরে পোল্যান্ডে বিভিন্ন সফল চোরাগপ্তা হামলার পরিপ্রেক্ষিতে জার্মান পররাষ্ট্র ও কাউন্টার-ইন্টেলিজেন্স দপ্তর, Brandenburger Regiment প্রতিষ্ঠা করে(যা পরিচিত ছিল ৮০০তম স্পেশাল পারপজ ট্রেনিং অ্যান্ড কন্সট্রাক্টশন কোম্পানি নামে অধিক পরিচিত ছিল)।এ দলটি প্রথাগত ও চোরাগপ্তা উভয় যুদ্ধকৌশল একসাথে ব্যবহার করত।মুসলিনি এর উদ্ধার অভিযান পরিচালনার জন্য সুপরিচিত ওটো স্ক্রজনি হিটলার এর নির্দেশে নানা বিশেষ অভিযান পরিচালনা করত।তার অধীনস্থ ইউনিট সমূহ- Sonderlehrgang z.b.V. Oranienburg, Sonderverband z.b.V. Friedenthal,SS-Jäger-Bataillon 502,৫০০তম এস এস প্যারাস্যুট ব্যাটালিয়ন, SS-Jagdverband Mitte এবং অন্যন্য এস এস কমান্ডো দল। Fallschirmjäger(ফলশুমইয়্যাগার) ছিল আরেকটি জার্মান বিশেষ বাহিনী যারা মুলত ছিল ছত্রিসেনা।এরা কমান্ডো স্টাইলে অভিযান পরিচালনার জন্য সুপরিচিত ছিল।
জাপান
১৯৪৪-৪৫ সালে মিত্র বাহিনিদের বিমান ঘাটিতে হামলা চালানর জন্য তেইসিন শুদান(আক্রমণদল),গিরেতসু(বীর) নামক বিশেষ ছত্রিসেনা ইউনিট গঠন করে। গোয়েন্দাগিরি,চোরাগোপ্তা হামলা ও গেরিলা স্টাইলে যুদ্ধ প্রশিক্ষন এর জন্য নাকানো নামক প্রশিক্ষণ একাডেমী প্রতিষ্ঠা করে। এছাড়া সো-তকু নামক নৌকমান্ডো ইউনিট ছিল, যারা ছোট সাবমেরিন এর মধ্যমে হামলায় পারদর্শী ছিল।
ইটালি
Decima Flottiglia MAS ছিল ইটালির অত্যন্ত্য সুপরিচিত কমান্ডো ইউনিট যেটি ১৯৪০ এর মাঝের সময়ে ভূমধ্যসাগরে ব্রিটিশ নৌবাহিনির বহু ক্ষয়-ক্ষতির কারণ ছিল। ১৯৪৩ সালে মিত্র বাহিনীর কাছে আত্মসমর্পণ করার পর এরা মিত্রপক্ষের পক্ষে যুদ্ধ করে। এ সময় তারা নাম পরিবর্তন করে নাম দেয় Mariassalto। অনেকে জার্মান পক্ষে লড়াই করেছিল এবং তাদের আসল নাম ধরে রেখেছিল তবে ১৯৪৩ সালের পরে কোন সামুদ্রিক অভিযান পরিচালনা করে নাই। ইতালীয় মুক্তিযুদ্ধাদের বিরুদ্ধে এরা মুলত যুদ্ধ করেছিল এবং এদের কিছু লোক মানবতা বিরোধী অপরাধে জড়িত ছিল। যুদ্ধোত্তর বছরগুলিতে ইতালীয় সামুদ্রিক কমান্ডোগুলি "কমসুবিন" (কোমন্ডো সুবাক্কিও ইনসোসোরি বা আন্ডারওয়াটার রেইডারস কমান্ডের একটি সংক্ষেপণ) হিসাবে পুনরায় সংগঠিত হয়েছিল। তারা সবুজ কমান্ডো বেরেট পরেন।
সোভিয়েত ইউনিয়ন
ভয়েয়েনায়া রাজেভিদেকা (রাজেভেদিকি স্কাউটস) হল পদাতিক, ছত্রীসেনা এবং মেরিন সেনাদের দলগুলোর মধ্যে নিয়ে গঠিত "সামরিক গোয়েন্দা" কর্মী / ইউনিট। ডিভিশনে একটি গোয়েন্দা ব্যাটালিয়ন, ব্রিগেডে একটি রেকনসেন্স কোম্পানি, রেজিমেন্টে একটি রেকনসেন্স প্লাটুন, এভাবে এটি গঠিত ছিল। কিংবদন্তি সোভিয়েত নেভাল স্কাউট ভিক্টর লিওনভ নেভাল কমান্ডোসের একটি অভিজাত ইউনিটের অধিনায়ক ছিলেন।৪র্থ স্পেশাল ভলেন্টিয়ার ডিটাচমেন্ট ছিল ৭০ জন অভিজ্ঞ নৌকমান্ডো উনিত।প্রাথমিকভাবে তারা সমুদ্রের মাধ্যমে প্লাটুন আকারের ফিনল্যান্ড এবং পরে নরওয়ে অবতরণ করে ছোট আকারের রেকি অভিযান সম্পাদন করতে সীমাবদ্ধ ছিল। পরে এর নামকরন হয় ৮০১তম স্পেশাল রেকনসেন্স ডিটাচম্যান্ট।তারা জিজ্ঞাসাবাদের জন্য বন্দী ছিনতাই ও নাশকতা অভিযান পরিচালনা শুরু করে। এরা ফিনল্যান্ড, নরওয়েতে বিভিন্ন অভিযান পরিচালনা করে। জার্মানির পতনের পর এরা জাপানিদের বিরুদ্ধে প্রসান্ত মহাসাগর এ যুদ্ধ করে। এরা ফিনিশ ও রুশ উপকূলজুড়ে জার্মানদের বিরুদ্ধে চোরাগোপ্তা হামলা চালায় ও জার্মানদের রসদ ও যোগাযোগব্যবস্থা ধ্বংস করে। ইউরোপীয় সংঘাতের অবসান হওয়ার পরে লিওনোভ এবং তার অধিনস্তদের জাপানিদের বিরুদ্ধে অভিযান পরিচালনার জন্য প্রশান্ত মহাসাগরীয় অঞ্চলে প্রেরণ করা হয়েছিল।
যুক্তরাজ্য
১৯৪০ সালে ব্রিটিশ সেনাবাহিনী পরীক্ষামূলকভাবে স্বাধীন কোম্পানি ও পরবর্তিতে ব্যাটালিয়ন আকারে কমান্ডো ইউনিট গঠন করে যেখান থেকে এ শব্দের প্রসার হয়।
যুদ্ধকালীন সময়ে ব্রিটিশ কমান্ডো থেকে আরো বিখ্যাত ইউনিট এর জন্ম হয় যেমন, স্পেশাল এয়ার সার্ভিস, স্পেশাল বোট সার্ভিস,পারাস্যুট রেজিমেন্ট।
এছাড়া যুদ্ধকালীন সময় ইউরোপ থেকে পালিয়ে আসা সৈন্যদের নিয়ে স্পেশাল অপারাশন এক্সেকিউটিভ গঠিত হয়। এরা যুদ্ধে নানা ভুমিকা রাখে। এর মধ্যে উল্লেখযোগ্য, ১ম নরওয়েজিয়ান ইডিপেন্ডেন্ট কোম্পানি,যারা জার্মানির ভারি পানি সরবরাহ বন্ধ করেছিল।
১৯৪০ সালে ডানকার্ক হতে সৈন্য প্রত্যাহার এর সময় সেনাদের সহায়তার জন্য ব্রিটিশ রাজকীয় নৌবাহিনী একটি বিশেষ দল গঠন করে। ।এরা আর এন কমান্ডো নামে পরিচিতি পায়,যুদ্ধের প্রথমদিকে এ দলটি খুব সফল না হলেও পরবর্তীতে নরমান্ডিতে আক্রমণের সময় এ দল মুখ্য ভুমিকা রাখে। ১৯৪২ সালে ব্রিটিশ রাজকীয় নৌবাহিনীর নবম পদাতিক ব্যাটালিয়ন যার লোকবল ছিল ৪০ থেকে ৪৮ এর মত, কমান্ডো বাহিনীর অন্তর্ভুক্ত হয়।যুদ্ধের পরে সেনা কমান্ডোদলগুলি ভেঙে দেওয়া হয় এবং ব্রিটিশ রাজকীয় মেরিন বাহিনীর ৪র্থ কমান্ডো ব্রিগেড হিসাবে গঠন করা হয়।
এছাড়া ১৯৪২ সালে বিমান বাহিনী ১৫০ জন এর ১৫টি কমান্ডো দল গঠন করেছিল।এ দলে প্রশিক্ষিত টেকনেশিয়ান, স্যাপার এবং রক্ষণাবেক্ষণকারীরা সমন্বিত ছিলেন যারা কমান্ডো বাহিনীতে স্বেচ্ছায় যোগ দান করে।এ দলের প্রধান কাজ ছিল দখল করা বিমান ঘাঁটিগুলোকে পুনরায় ব্যবহার যোগ্য করে তোলা এবং শত্রুপক্ষের পাল্টা আক্রমণ প্রতিহিত করা ।
অস্ট্রেলিয়া
অস্ট্রেলীয় সেনাবাহিনী যুদ্ধের প্রথম দিকে একটি কমান্ডো দল গঠন করেছিল যা অস্ট্রেলিয়ান ইন্ডিপেন্ডেন্ট কোম্পানি নামে পরিচিত । তাদের প্রথম অভিযান ছিল ১৯৪২ সালের প্রথম দিকে সংঘটিত হওয়া নিউ আয়ারল্যান্ডে জাপানিদের আক্রমণ ও তিমুরের যুদ্ধ।নিউ আয়ারল্যান্ডের যুধ্যে অংশগ্রহণকারী ২/১ম ইন্ডিপেন্ডেন্ট কোম্পানির সকল সদস্য নিহত হয়। কিন্তু তিমুরের যুদ্ধে অংশ নেওয়া ২/২য় ইন্ডিপেন্ডেন্ট কোম্পানি টিকে থাকে ও জাপানিদের বিরুদ্ধে গেরিলা কায়দায় যুদ্ধ করতে থাকে।তৎকালীন জাপানী বাহিনীর অধিনায়ক একে বোর যুদ্ধ এর সাথে তুলনা করে ও সিধান্ত নেয় এদের বিরুদ্ধে প্রতি ১ জন কমান্ডোর বিরুদ্ধে দশ জন সেনা প্রেরনের।এই অভিযানটি প্রায় এক বছর ধরে পুরো জাপানি ডিভিশন এর মনোযোগ ধরে রাখে।ইন্ডিপেন্ডেন্ট কোম্পানি গুলোর নামান্তর হয় কমান্ডো স্কোয়াড্রনস। দলটি দিক্ষিন-পশ্চিম প্রশান্ত মহাসাগরীয় অঞ্চল, বিশেষত নিউ গিনি ও বোর্নিও তে নানা অভিযান পরিচালনা করে। ১৯৪৩ সালে ২/২য় ও ২/৮তম বাদে সকল ইউনিট ২/৬, ২/৭ ও ২/৯বম ক্যাভ্যালরি কমান্ডো রেগিমেন্ট এ স্থানান্তরিত হয়।
যুদ্ধের পরবর্তী সময়ে রাজকীয় অস্ট্রেলীয় নৌবাহিনী জল হতে স্থলে আক্রমণ ও নৌ আক্রমণ পরিচালনার জন্য নৌ-কমান্ডো গঠন করে। এরা আরএএন কমান্ডোস নামে পরিচিত ছিল। ব্রিটিশদের মত এটি 'এ','বি','সি' ও 'ডি' এই চারটি দলে বিভক্ত ছিল।
অস্ট্রেলিয়ান সার্ভিস রেকোনসেন্স ডিভিশন দ্বারা গঠিত অস্ট্রেলিয়ান-ব্রিটিশ-নিউজিল্যান্ড সামরিক গোয়েন্দা কমান্ডো ইউনিট জেড ফোর্স দক্ষিণ পশ্চিম প্রশান্ত মহাসাগরীয় থিয়েটারে বেশ কয়েকটি অভিযান এবং রেকি করেছিল, বিশেষত অপারেশন জাইউইক, যাতে তারা একাধিক জাপানি যুদ্ধযাহাজ ও রসদ ধ্বংস করেছিল সিঙ্গাপুর বন্দরে। অপারেশন রিমাউয়ের সাথে পূর্বের সাফল্যের প্রতিরূপ করার চেষ্টা বিফলে যায়, যার ফলে জড়িত প্রায় সকলেরই মৃত্যু হয়েছিল। তবে জেড ফোর্স এবং অন্যান্য এসআরডি ইউনিট যুদ্ধ শেষ হওয়া অবধি অভিযান অব্যাহত রেখেছিল।
নিউজিল্যান্ড
১৯৪২ সালে নিউ জিল্যান্ড ফিজিতে সাউদারন ইন্ডিপেন্ডেন্ট কোম্পানি গঠন করে। এ দলটির প্রাথমিক কাজ ছিল কোনও সময় জাপানী বাহিনী কৌশলগতভাবে গুরুত্বপূর্ণ ফিজি দ্বীপগুলি দখলের চেষ্টা করলে তাদের বিরুদ্ধে গেরিলা যুদ্ধ করা।এটি ২০০ ফিজির আদিবাসী ও ৪৪ জন নিউ জিল্যান্ডার নিয়ে গঠিত হয়।এদের প্রশিক্ষণে জঙ্গলে যুদ্ধের উপর গুরুত্ব দেওয়া হয়েছিল এবং মার্কিন ঘাঁটিগুলিতে প্রচুর সফল মহড়া অভিযান চালানো হয়েছিল যারা তাদের গোলাবারুদ ডাম্পগুলিতে রাখা ডামি টাইম বোমা বা তাদের রক্ষীদের সরঞ্জামের উপর টানা চক ক্রসগুলি সন্ধান করতে জেগেছিল। যখন স্পষ্ট হয়ে উঠল যে ফিজির উপর জাপানি আক্রমণ আর সম্ভাবনা নেই তখন কমান্ডোটি গুয়াদালকানাল এবং নিউ জর্জিয়ার আশেপাশের মার্কিন বাহিনীর জন্য স্কাউটিংয়ের কাজ করার জন্য মোতায়েন করা হয়েছিল। সলমনস এবং টঙ্গার মতো প্রশান্ত দ্বীপপুঞ্জের পুরুষদের অন্তর্ভুক্ত করার জন্য নিয়োগ আরও প্রসারিত করা হয়েছিল এবং মাঝে মধ্যে ব্রিটিশ বা আমেরিকান কর্মীরা প্রশিক্ষণে অংশ নিয়েছিলেন বা মিশনে কমান্ডোদের সাথে ছিলেন। অনেক সফল অপারেশন এবং ব্যস্ততার পরে, বর্ধিত জঙ্গলের জীবনযাপনের কঠোর পরিস্থিতি তাদের ক্ষতিগ্রস্থ করে তুলেছিল এবং অনেক পুরুষ অসুস্থ হয়ে পড়তে শুরু করেছিলেন। ফলস্বরূপ, কমান্ডোটি আরও পরিষেবাতে অযোগ্য ঘোষণা না করা পর্যন্ত শক্তি হ্রাস করা হয়েছিল এবং 1944 সালের মে মাসে তা ভেঙে দেওয়া হয়েছিল। এ দলটি প্রশান্ত মহাসাগরে জাপানিদের বিরুদ্ধে যুদ্ধ করেছিল। সোলোমোন দ্বীপপুঞ্জের যুদ্ধ এদের সাহসিকতার জন্য এরা বিখ্যাত।ঊর্ধ্বতন মার্কিন কর্মকর্তারা দলটির বেশ প্রসংসা করে। লং রেঞ্জ ডেজার্ট গ্রুপ-এর উল্লেখযোগ্য সংখ্যক সদস্য ছিল নিউ জিল্যান্ড এর অধিবাসী। যারা উত্তর আফ্রিকার অভিযান গুলতে চোরাগোপ্তা হামলা ও রেকি করার কাজ করত।
কানাডা
আমেরিকানদের সাথে কানাডা একটি যৌথ কমান্ডো ইউনিট গঠন করে যার নাম 1st Special Service Force, এর ডাকনাম ছিল  Devil's Brigade।এটি ১৯৪২ সালে কর্নেল রবার্ট ফ্রেড্রিখ এর অধীনে গঠিত হয়। এটির প্রথম অভিযান ১৯৪৩ সালের অগাস্ট মাসে প্রশান্ত মহাসাগরের কিস্কা দ্বীপ ও আলেউটিয়ান দ্বীপপুঞ্জ-এ জাপানিদের বিরুদ্ধে অভিযান, পরে এরা দক্ষিণ ফ্রান্স ও ইতালিতে বেশি কার্যকর ছিল। মন্টে লা ডিফেন্সার যুদ্ধ ছিল সবচেয়ে বিখ্যাত অভিযান, যা ডেভিলস ব্রিগেড সিনেমায় দেখানো হয়েছিল। ১৯৪৫ সালে এ দল্টি ভেঙ্গে দেওয়া হয়। দলটির কানাডীয় সদস্যদের ১ম কানাডীয় প্যারাসুট ব্যাটালিয়ন ও মার্কিন সদস্যদের ১০১তম এয়ারবর্ন ডিভিশন অথবা ৮২তম এয়ারবর্ন ডিভিশনে স্থানন্তর করা হয়।
গ্রীস
গ্রীকঃΙερός Λόχος(পবিত্র দল) ছিল মধ্যপ্রাচ্যে প্রতিষ্ঠিত সম্পূর্ণ গ্রীকদের নিয়ে ১৯৪২ সালে গঠিত বিশেষ বাহিনী।কর্নেল ক্রিস্টোডোলস সিগান্তেস এর অধীনে গ্রীক অফিসার ও ক্যাডেটদের নিয়ে এ বাহিনী গঠিত। এরা লিবিয়ায় স্পেশাল এয়ার সার্ভিস এর সাথে ,এজিয়ান সাগরে স্পেশাল বোট সার্ভিস এর সাথে এবং জেনারাল লেকার্ক এর অধীনে ফরাসী মুক্তিবাহিনী তিউনিসিয়ায় বিভিন্ন যৌথ অভিযান পরিচালনা করে। ১৯৪৫ সালের অগাস্ট এ দলটিকে ভেঙে দেওয়া হয়।
মার্কিন যুক্তরাষ্ট্র
মার্কিন মেরিন বাহিনী ১৯৪১ সালে একটি কমান্ডো বাহিনী গঠন করে।এটি মেরিন রেইডারস নামে পরিচিত ছিল।তৎকালীন মার্কিন প্রেসিডেন্ট ফ্রাঙ্কলিন ডি. রুজভেল্ট এর নির্দেশে ও তৎকালীন ওএসএস এর পরিচালক উইলিয়াম জে ডোনভান এবং তৎকালীন মার্কিন যুক্তরাষ্ট্রের মেরিন ডিটচমেন্টের প্রাক্তন কমান্ডার মেজর ইভান্স এফ কার্লসন এর অনুরোধ এর প্রেক্ষিতে এ বাহিনী গঠিত হয়।প্রথমদিকে এই ইউনিটটিকে মেরিন কমান্ডোস বলা হত এবং ব্রিটিশ কমান্ডোদের সাথে তুলনীয় ছিল। এ বাহিনির গঠনের ব্যাপারে মেরিন বাহিনীর ভিতর অনেকের অসন্তস ছিল, এর মধ্যে উল্লেখযোগ্য তৎকালীন মেরিন বাহিনীর অধিনায়ক টমাস জে হলকম্ব এর উক্তি "মেরিন শব্দটি যে কোনও সময় দায়িত্বের জন্য প্রস্তুত একজন ব্যক্তিকে নির্দেশ করতে যথেষ্ট এবং কমান্ডো হিসাবে একটি বিশেষ নামের ইনজেকশনটি অনাকাঙ্ক্ষিত এবং অতিরিক্ত।" রাষ্ট্রপতি রুজভেল্টের ছেলে জেমস রুজভেল্ট মেরিন রেইডারদের সাথে দায়িত্ব পালন করেছিলেন।এই "মেরিন রেইডারস" বাহিনীর প্রথম উপস্থিতি দেখা যায় তুলাগীর যুদ্ধ এবং মাকিনের যুদ্ধে। এছাড়া গুয়াদালকানালের যুদ্ধ, সম্রাজ্ঞী অগাস্টা উপসাগর এর যুদ্ধ এবং প্রশান্ত মহাসাগরীয় অঞ্চলের অন্যান্য অংশগুলিতে অভিযান গুলিতে অংশ নেয়। ব্রিটিশ কমান্ডোদের অনুরূপে এ বাহিনী গঠিত হয়।১৯৪৪ সালের ফেব্রুয়ারি মাসে মেরিন রেইডারস এর চারটি ব্যাটালিয়নকে মেরিন বাহিনীর নিয়মিত ইউনিট এ রূপান্তর করা হয়। এছাড়া মেরিন বাহিনীর "প্যারামারিনস" বাহিনী কমান্ডো বাহিনী হিসেবে স্বীকৃতি লাভ করেছিল। এটিকেও মেরিন বাহিনীর নিয়মিত ইউনিট এ রূপান্তর করা হয়।
১৯৪২ এর মাঝে মার্কিন সেনাবাহিনী উইলিয়াম ও ডার্বি এর নেতৃত্বে উত্তর আয়ারল্যান্ডে "আর্মি রেঞ্জার্স" গঠন করে।১৯৪২ সালের অগাস্টে ফ্রান্সের ডিয়েপে আক্রমণ এ বাহিনীর প্রথম অভিযান ,যাতে ১ম রেঞ্জার ব্যাটালিয়নের ৫০ জন সদস্য কানাডীয় নিয়মিত বাহিনী ও ব্রিটিশ কমান্ডোদের সাথে যৌথ ভাবে অংশগ্রহণ করে।এছাড়া এ বাহিনীর প্রথম একক অভিযান হল ১৯৪২ এর নভেম্বর মাসে উত্তর-পশ্চিম আফ্রিকায় "অপারেশন টর্চ" এর অংশ হিসেবে আলজিয়ার্সে আক্রমণ, যাতে অংশ নেয় ১ম রেঞ্জার ব্যাটালিয়ন।
পোল্যান্ড
গ্রেট ব্রিটেন এর সহায়তায় পোল্যান্ড এর মুক্তিবাহিনী Cichociemni গঠন করে পোল্যান্ডের অভ্যন্তরে অভিযান পরিচালনার জন্যে।
১৯৪৫ এর পরবর্তী সময়
দ্বিতীয় বিশ্বযুদ্ধের পরে "কমান্ডো" এর কাজ সম্পর্কে প্রচুর প্রচার রয়েছে; অনেক বেসামরিক লোকেরা এই বিবরণগুলি পড়েন, প্রসঙ্গে একটি অর্থ অনুমান করে ভুল করে ভেবেছিলেন যে সিঙ্গুলার "কমান্ডো" বলতে একজন মানুষ বোঝায় এবং সে ব্যবহারটি সাধারণত হয়ে যায়।
ডেইলি মিরর
ডেইলি মিরর হল একটি ব্রিটিশ জাতীয় দৈনিক ট্যাবলয়েড-আকারের সংবাদপত্র যা ট্যাবলয়েড-শৈলীল সাংবাদিকতায় জড়িত বলে মনে করা হয়। ১৯০৩ সালে প্রতিষ্ঠিত, এর মূল কোম্পানি রিচ পিএলসি-র মালিকানাধীন। ১৯৮৫ থেকে ১৯৮৭ পর্যন্ত, এবং ১৯৯৭ থেকে ২০০২ পর্যন্ত, এর মাস্টহেডের শিরোনামটি ছিল কেবল দ্য মিরর। ২০১৬ সালের ডিসেম্বরে এর দৈনিক প্রিন্টের গড় প্রচলন ছিল ৭১৬,৯২৩, যা পরের বছর ৫৮৭,৮০৩-এ নেমে আসে। এর রবিবারের ভগিনী সংবাদপত্র হল সানডে মিরর। অন্যান্য প্রধান ব্রিটিশ ট্যাবলয়েড যেমন দ্য সান এবং ডেইলি মেইলের বিপরীতে, মিরর-এর আলাদা কোনো স্কটিশ সংস্করণ নেই; এই ফাংশনটি ডেইলি রেকর্ড এবং সানডে মেল দ্বারা সঞ্চালিত হয়, যা মিরর থেকে স্কটিশ তাৎপর্যপূর্ণ কিছু গল্প অন্তর্ভুক্ত করে।
মূলত মধ্যবিত্ত পাঠকের জন্য তৈরি করা হয়েছিল, এটি ১৯৩৪ সালের পরে একটি বৃহত্তর শ্রোতাদের কাছে পৌঁছানোর জন্য একটি শ্রমিক-শ্রেণির সংবাদপত্রে রূপান্তরিত হয়েছিল। এটি আলফ্রেড হার্মসওয়ার্থ দ্বারা প্রতিষ্ঠিত হয়েছিল, যিনি একে ১৯১৩ সালে তার ভাই হ্যারল্ড হার্মসওয়ার্থের কাছে (১৯১৪ লর্ড রথারমেয়ার থেকে) বিক্রি করেছিলেন। ১৯৬৩ সালে হার্মসওয়ার্থ পরিবারের মিডিয়া স্বার্থের পুনর্গঠনের ফলে মিরর আন্তর্জাতিক প্রকাশনা কর্পোরেশনের একটি অংশ হয়ে ওঠে। ১৯৬০-এর দশকের মাঝামাঝি সময়ে, দৈনিকের বিক্রি ৫ মিলিয়ন কপি ছাড়িয়ে গিয়েছিল, যে কীর্তি এটি বা অন্য কোনো দৈনিক (রবিবার নয়) ব্রিটিশ সংবাদপত্রের দ্বারা কখনও পুনরাবৃত্ত হয়নি। ১৯৮৪ এবং ১৯৯১ এর মধ্যে রবার্ট ম্যাক্সওয়েলের মালিকানাধীন ছিল মিরর। কাগজটি ১৯৯৯ সালে ট্রিনিটি মিরর গঠনের জন্য আঞ্চলিক সংবাদপত্র গোষ্ঠী ট্রিনিটির সাথে একীভূত হওয়ার আগে এবং মালিকের মৃত্যুর পরে একটি দীর্ঘ সময় সংকটের মধ্য দিয়ে যায়।
ভুটানের কূটনৈতিক মিশনের তালিকা
এটি ভুটানের কূটনৈতিক মিশনসমূহের একটি তালিকা। স্থলাবদ্ধ এবং বিচ্ছিন্ন হিমালয়ান রাজ্য ভুটানের স্বল্পসংখ্যক কূটনৈতিক মিশন বিদেশে রয়েছে।
বর্ন ইনটু ব্রথেলস
বর্ন ইনটু ব্রথেলস : ক্যালকাটা'স রেড লাইট কিড্‌স (Born into Brothels: Calcutta's Red Light Kids) একটি ২০০৪ খ্রিষ্টাব্দে মুক্তিপ্রাপ্ত আমেরিকান তথ্যচিত্র। এই তথ্যচিত্রটি কলকাতার পতিতাপল্লী সোনাগাছি অঞ্চলের যৌনকর্মী বা বারবণিতাদের সন্তানদের উপরে তোলা হয়েছিল। এই বহু প্রশংসিত তথ্যচিত্রটি জানা ব্রিসকি এবং রস কাউফম্যান দ্বারা লিখিত এবং পরিচালিত হয়েছিল। তথ্যচিত্রটি ২০০৪ সালে তথ্যচিত্র বিভাগে অ্যাকাডেমি পুরস্কার পেয়েছিল।
নির্মাণ
জানা ব্রিসকি একজন ব্রিটিশ আলোকচিত্রী। তিনি কলকাতায় আসেন সেখাকার পতিতা বা যৌনকর্মীদের ছবি তোলার জন্য। এখানে থাকার সময়ে তিনি যৌনকর্মীদের সন্তানদের সাথে বন্ধুত্ব করেন। এই শিশু এবং কিশোর কিশোরীদের ক্যামেরা দেওয়া হয় যাতে তারা নিজেদের পারিপার্শ্বিক অবস্থার ছবি তুলতে পারে এবং নিজেদের জীবনকে আরো উন্নত করতে পারে। এই ছেলেমেয়েদের তোলা আলোকচিত্রগুলি এই তথ্যচিত্রে ভাল করে দেখানো হয়েছে। তথ্যচিত্রে তাদের ফটোগ্রাফি শিক্ষার ক্লাস এবং সোনাগাছিতে তাদের দৈনিক জীবনযাপন তুলে ধরা হয়েছে। এই ছেলেমেয়েদের তোলা ছবি কলকাতায় প্রদর্শনীতে দেখানো হয় এবং এদের মধ্যে একজন অভিজিৎ হালদারকে একটি আলোকচিত্র বিষয়ক কনফারেন্সে যোগ দেবার জন্য আমস্টারডামে পাঠানো হয়। তথ্যচিত্রটিতে জানা ব্রিসকি যে এই ছেলেময়েদের আবাসিক বিদ্যালয়ে পাঠানোর জন্য যে চেষ্টা করেছিলেন তাও দেখানো হয়েছে।
পরিচয়
তথ্যচিত্রটিতে মোট আটজন ছেলে মেয়েকে তুলে ধরা হয়েছে। এরা হল:
অভিজিৎ - (ডানদিকের পোস্টারে বাঁ দিক থেকে চতুর্থ) তথ্যচিত্রটি তোলার সময় অভিজিতের বয়স ছিল ১১ বছর। সে প্রতিভাবান একজন শিল্পী। ছবি আঁকায় সে বহু পুরস্কার পেয়েছে। ফটোগ্রাফি ওয়ার্কশপে তার তোলা ছবিগুলি সব থেকে আকর্ষনীয় হয়েছিল। ওয়ার্ল্ড প্রেস ফটো ফাউন্ডেশন ২০০২ সালে নেদারল্যান্ডে অভিজিৎকে আমন্ত্রন জানায় চিলড্রেন্স জুরি হিসাবে। ২০০৫ সালে অভিজিৎ আমেরিকাতে চার বছরের উচ্চ বিদ্যালয়ের স্কলারশিপ পায়।
গৌর - (ডানদিকের পোস্টারে বাঁ দিক থেকে ষষ্ঠ) তথ্যচিত্রটি তোলার সময় গৌরের বয়স ছিল ১৩। গৌর চিন্তাশীল এবং সংবেদনশীল। সে নিজের পরিবেশ এবং পারিপার্শ্বিক অবস্থা পছন্দ করে না এবং ফটোগ্রাফির মাধ্যমে একে পালটে দিতে চায়। সে বন্ধুদের ক্রিকেট খেলার ছবি, খরগোশের এবং বন্ধু পূজার ছবি তুলেছিল।
কচি - (ডানদিকের পোস্টারে বাঁ দিক থেকে তৃতীয়) তথ্যচিত্রটি তোলার সময়ে কচির বয়েস ছিল ১০। সে খুবই লাজুক এবং মিষ্টি একটা মেয়ে। সে নিজের পরিবার, পশুপাখি, বাগান এবং পার্কের ছবি তুলেছিল। বর্তমানে সে সবেরা ফাউন্ডেশন নামের একটি হোমে থাকে এবং সেখানেই পড়াশোনা করে।
মানিক - (ডানদিকের পোস্টারে বাঁ দিক থেকে সপ্তম) তথ্যচিত্রটি তোলার সময়ে মানিকের বয়স ছিল ১০। মানিক একটা ছোট্ট ঘরে তার বোন শান্তির সাথে থাকে। মানিক ঘুড়ি ওড়াতে ভালবাসে। সে একজন সাহসী ফটোগ্রাফার যে নানা রকমের পরীক্ষা নিরীক্ষা করতে ভালবাসে।
পূজা - (ডানদিকের পোস্টারে বাঁ দিক থেকে প্রথম) তথ্যচিত্রটি তোলার সময়ে পূজার বয়েস ছিল ১১। সে নিজের মা, দিদা এবং তার পোষা টিয়াপাখির সাথে থাকে। স্বভাবের দিক থেকে সে টমবয়ের মত। গৌর তার সেরা বন্ধু।
শান্তি - (ডানদিকের পোস্টারে বাঁ দিক থেকে অষ্টম) তথ্যচিত্রটি তোলার সময়ে তার বয়েস ছিল ১১। শান্তি তার ভাই মানিক আর মায়ের সাথে থাকে। শান্তি নিজের পরিবারের ছবি তুলতে ভালবাসে। কিন্তু ভিডিও ক্যামেরা আরো বেশি পছন্দ করে। শান্তি বর্ন ইনটু ব্রথেলের একটি ক্লাসরুমের দৃশ্য তুলেছিল।
সুচিত্রা - (ডানদিকের পোস্টারে বাঁ দিক থেকে দ্বিতীয়) তথ্যচিত্রটি তোলার সময়ে সুচিত্রার বয়েস ছিল ১৪। সে একজন প্রতিভাবান আলোকচিত্রী। সে ছাদে রোজকার জীবনের নানা ছবি তুলেছিল। সুচিত্রার তোলা তার বোনের বন্ধুর ছবি অ্যামনেস্টি ইন্টারন্যাশন্যালের ২০০৩ সালের ক্যালেন্ডারের কভারে ছাপা হয়েছিল।
তাপসী - (ডানদিকের পোস্টারে বাঁ দিক থেকে পঞ্চম) তথ্যচিত্রটি তোলার সময়ে তাপসীর বয়স ছিল ১১। সে একজন শিক্ষিকা হতে চায় এবং নিজের ভাই ও বোনের দায়িত্ব নিতে চায়। সে নিজের জীবনের কঠিন পরিস্থিতির ছবি তুলেছিল। তাপসী বর্তমানে সংলাপ হোমে থাকে।
মাকসিম সিকুলি
মাকসিম সিকুলি (জন্ম ৭ জানুয়ারি ১৯৫২) আলবেনিয়ার স্বাস্থ্যমন্ত্রী ছিলেন দুইবার। শেষ মেয়াদ ছিল সেপ্টেম্বর ২০০৫ থেকে মার্চ ২০০৭ পর্যন্ত।
সিকুলি একজন ডাক্তার, যিনি বংশাণুবিদ্যা বিশেষজ্ঞ।
ইনায়েতউল্লাহ খান
ইনায়েতউল্লাহ খান সেরাজ (২০ অক্টোবর ১৮৮৮ – ১২ আগস্ট ১৯৪৬) ১৯২৯ সালের জানুয়ারী মাসে তিন দিনের জন্য আফগানিস্তানের বাদশাহ ছিলেন। তিনি প্রাক্তন আফগান আমীর হাবিবউল্লাহ খানের পুত্র ছিলেন। হাবিবউল্লাহ কালাকানির সিংহাসন দখলের ফলে তার সংক্ষিপ্ত রাজত্বকাল শেষ হয়।
১৯২৯ খ্রিষ্টাব্দের ১৪ জানুয়ারি মধ্যরাতে আমানউল্লাহ খান তার বড় ভাই ইনায়েতউল্লাহ খানের হাতে ক্ষমতা হস্তান্তর করে কান্দাহারের পথে কাবুল থেকে পালানোর চেষ্টা করেন। হাবিবউল্লাহ কালাকানির অনুসারীরা তাঁকে ধাওয়া করে, তবে তিনি পালাতে সক্ষম হন।
আমানউল্লাহ খানের প্রস্থানের পর হাবিবউল্লাহ কালাকানি বাদশাহ ইনায়েতউল্লাহ খানকে আত্মসমর্পণ বা যুদ্ধ যেকোনো একটা বেছে নেয়ার জন্য চিঠি লেখেন। ইনায়েতউল্লাহ খান উত্তর দেন যে তিনি কখনো বাদশাহ হতে চাননি। তিনি সিংহাসন ত্যাগে রাজি হন। এরপর হাবিবউল্লাহ কালাকানি এর বাদশাহ হন। ইনায়েতউল্লাহ খান এরপর বিমানযোগে কাবুল ত্যাগ করেন। বাকি জীবন তিনি নির্বাসনে কাটিয়েছিলেন।
কদমতলা-কুর্তি বিধানসভা কেন্দ্র
কদমতলা-কুর্তি বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত।  এই বিধানসভা কেন্দ্রটি ২০১৩ সাল থেকে কার্যকর।
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪১,৪১৬ জন, যার মধ্যে পুরুষ ভোটার ২১,০৫৭ জন এবং নারী ভোটার ২০,৩৫৯ জন। কদমতলা-কুর্তি বিধানসভা কেন্দ্রে ২০১৮ ভোটার লিঙ্গানুপাত ৯৬৭। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৭,৩২৬ জন যার মধ্যে পুরুষ ভোটার ১৯,০৫৭ জন এবং নারী ভোটার ১৮,২৬৯ জন।
আবুল হাশেম খান (কুমিল্লার রাজনীতিবিদ)
আবুল হাশেম খান বাংলাদেশ আওয়ামী লীগের রাজনীতিবিদ ও আইনজীবী যিনি জাতীয় সংসদের ২৫৩ নং আসনের ২০২১ সালের ১৪ জুলাই অনুষ্ঠিত উপ-নির্বাচনে কুমিল্লা-৫ আসনের নির্বাচিত সংসদ সদস্য।
প্রাথমিক জীবন
হাশেম খান ৩১ ডিসেম্বর ১৯৫৫ সালের কুমিল্লার বুড়িচংয়ের উত্তর গ্রামে জন্ম গ্রহণ করেন।
রাজনৈতিক জীবন
আবুল হাশেম খান বুড়িচং উপজেলা আওয়ামী লীগের সভাপতি ও সাবেক পিপি। ১৪ এপ্রিল ২০২১ সালে কুমিল্লা-৫ আসনের সংসদ সদস্য আব্দুল মতিন খসরু মৃত্যুবরণ করলে শূন্য আসনের উপনির্বাচনে ২৪ জুন ২০২১ সালে বিনা প্রতিদ্বন্দ্বিতায় তিনি সংসদ সদস্য নির্বাচিত হন।
লোকোমোটিভ
থাম্ব|অস্ট্রেলিয়ার প্যাসিফিক ন্যাশনাল ডিজেল লোকোমোটিভের তিনটি বডি টাইপ দেখা যাচ্ছে, ক্যাব ইউনিট, হুড ইউনিট এবং বক্স ক্যাব থাম্ব| [[অস্ট্রেলিয়া|অস্ট্রেলিয়ার ভিক্টোরিয়ান রেলওয়ে দ্বারা পরিচালিত একটি আর ক্লাস বাষ্পীয় লোকোমোটিভ নম্বর আর৭০৭ ]] থাম্ব|চীনে একটি এইচএক্সডি১ডি বৈদ্যুতিক লোকোমোটিভ একটি যাত্রীবাহী ট্রেন চালাচ্ছে একটি লোকোমোটিভ বা ইঞ্জিন হল একটি রেল পরিবহন বাহন যা একটি ট্রেনের চলার ক্ষমতা সরবরাহ করে। যদি কোনো লোকোমোটিভ পে-লোড বহন করতে সক্ষম হয়, তবে এটিকে সাধারণত মাল্টিপল ইউনিট, মোটর কোচ, রেলকার বা পাওয়ার কার বলা হয়। এই আত্ম-চালিত যানবাহন যাত্রীবাহী ট্রেনে অধিক ব্যবহৃত হয় কিন্তু মালবাহী ট্রেনের জন্য খুব দূর্লভ (দেখুন কার্গোস্প্রিন্টার এবং আয়রন হাইওয়ে)।
সাধারণত একটি লোকোমোটিভ একটি ট্রেনকে সামনে থেকে টানে। তবে, পুশ-পুল অপারেশন সচরাচর ব্যবহৃত হচ্ছে, যেখানে ট্রেনের সামনে, বা পিছনে বা উভয় প্রান্তে এক বা একাধিক লোকোমোটিভ থাকতে পারে। ইদানীং রেলপথগুলোতে ডিপিইউ বা ডিস্ট্রিবিউটেড পাওয়ার (বিতরণ ক্ষমতা) গ্রহণ করা শুরু হয়েছে। এক্ষেত্রে ট্রেনের সামনের দিকে একটি বা দুটি লোকোমোটিভ থাকে এবং এরপর ট্রেনের মাঝখানে আরেকটি লোকোমোটিভ থাকে যা সামনের লোকোমোটিভ থেকে দূরবর্তীভাবে নিয়ন্ত্রণ করা হয়।
মনজুরুর রহমান
মনজুরুর রহমান মানিক (জন্ম: ৯ মে ১৯৯৬; মনজুরুর রহমান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।
লোকোমোটিভ
ব্যাকরণ
"লোকোমোটিভ" শব্দটির উৎপত্তি হয়েছে ল্যাটিন শব্দ "লোকাস" (জায়গা) এর অপাদান "লোকো" (একটি জায়গা থেকে), এবং মধ্যযুগীয় ল্যাটিন শব্দ "মোটিভাস" (গতি ঘটানো) থেকে এবং শব্দটি "লোকোমোটিভ ইঞ্জিন" এর একটি সংক্ষিপ্ত রূপ। স্ব-চালিত বাষ্পীয় ইঞ্জিন এবং স্থির বাষ্পীয় ইঞ্জিনের মধ্যে পার্থক্য করতে ১৮১৪ সালে এই শব্দটি প্রথম ব্যবহৃত হয়।
শ্রেণীবিভাগ
লোকোমোটিভ উদ্ভাবণের পূর্বে রেলপথে গতিশক্তির জন্য বিভিন্ন নিম্ন-প্রযুক্তি পদ্ধতি ব্যবহৃত হতো। যেমন মানব শক্তি, ঘোড়ার শক্তি, মাধ্যাকর্ষণ বা স্থির ইঞ্জিন (যা কেবল সিস্টেমে ব্যবহৃত হয়)। আজও এমন কিছু ব্যবস্থা প্রচলিত রয়েছে। লোকোমোটিভগুলো তাদের শক্তি জ্বালানী (কাঠ, কয়লা, পেট্রোলিয়াম বা প্রাকৃতিক গ্যাস) থেকে উৎপাদন করতে পারে বা বাইরের উৎসের বিদ্যুৎ থেকে গ্রহণ করতে পারে। সাধারণত লোকোমোটিভগুলোকে তাদের শক্তির উৎস দ্বারা শ্রেণীবদ্ধ করা হয়। এর মধ্যে কয়েকটি উদাহরণ হলো:
মনজুরুর রহমান
২০১৮ সালে, মানিক বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১টি ম্যাচে অংশগ্রহণ করেছেন।
লোকোমোটিভ
বাষ্পীয়
একটি বাষ্পীয় লোকোমোটিভ এক ধরনের লোকোমোটিভ যার প্রাথমিক শক্তি উৎস একটি বাষ্পীয় ইঞ্জিন। লোকোমোটিভে বাষ্প উৎপাদনের জন্য একটি বয়লারও থাকে। বাষ্প উৎপাদন করার জন্য বয়লারে থাকা পানিকে দাহ্য উপাদান - সাধারণত কয়লা, কাঠ বা তেল জ্বালীয়ে উত্তপ্ত করা হয়। উৎপাদিত বাষ্প লোকোমোটিভে থাকা পিস্টনগুলি ঘুড়ায় যা লোকোমোটিভের প্রধান চাকার ("ড্রাইভার" হিসাবে পরিচিত) সাথে সংযুক্ত থাকে। জ্বালানী এবং পানি উভয় ট্রেনেই বহন করা হয়, হয় লোকোমোটিভের সাথেই নয় এর পেছনে যুক্ত "টেন্ডার" নামক ওয়াগনে। থাম্ব|ট্র্যাভিথিকের ১৮০২ লোকোমোটিভ ১৮০২ সালে রিচার্ড ট্র্যাভিথিক প্রথম পূর্ণ-স্কেল ওয়ার্কিং স্টিম লোকোমোটিভ তৈরি করেছিলেন। এটি যুক্তরাজ্যের শ্রপশায়ারে অবস্থিত "কোলব্রুকডেল আয়রনওয়ার্কস" এর জন্য নির্মিত হয়েছিল, যদিও সেখানে এটির কাজ করার কোনো রেকর্ড এখন বেঁচে নেই। ১৮০৪ সালের ২১ ফেব্রুয়ারিতে সর্বপ্রথম বাষ্পীয়-লোকোমোটিভচালিত রেলযাত্রা নথিভুক্ত হয়, যখন ট্র্যাভিথিকেরই আরেকটি লোকোমোটিভ "Merthyr Tydfil"-এ অবস্থিত "পেন-ওয়াই-ড্যারেন আয়রনওয়ার্কস" থেকে "সাউথ ওয়েলস"-এ অবস্থিত "Abercynon" পর্যন্ত একটি ট্রেন চালিয়ে নিয়ে যায়। অ্যান্ড্রু ভিভিয়ান এর সাথে থেকে এটি মিশ্র সফলতার সাথে চলেছিলো। লোকোমোটিভের ডিজাইনে উচ্চ-চাপ বাষ্প ব্যবহারসহ বেশ কয়েকটি গুরুত্বপূর্ণ উদ্ভাবন সংযুক্ত করা হয়েছিল যা ইঞ্জিনের ওজন হ্রাস করে এবং এর দক্ষতা বৃদ্ধি করে। থাম্ব|ডার্লিংটন রেলওয়ে কেন্দ্র এবং যাদুঘরে "লোকোমোশন নং 1" ১৮১২ সালে ম্যাথিউ মারের দ্বৈত-সিলিন্ডারের র‍্যাক লোকোমোটিভ "সালামানকা " প্রান্ত-রেলযুক্ত র‍্যাক-ও-পিনিয়ন মিডলটন রেলওয়েতে প্রথম চলেছিলো। এটিকে সাধারণত সর্বপ্রথম বাণিজ্যিকভাবে সফল লোকোমোটিভ হিসাবে বিবেচনা করা হয়।  আরেকটি সুপরিচিত লোকোমোটিভ হলো "পফিং বিলি", যা ১৮১৩-১৮১৪ সালের দিকে ইঞ্জিনিয়ার উইলিয়াম হেডলি টায়নে নিউক্যাসলের নিকটে অবস্থিত "উইলাম কলিরি"-এর জন্য তৈরি করেছিলেন। এটি সবচেয়ে প্রাচীন সংরক্ষিত লোকোমোটিভ, যা লন্ডনের বিজ্ঞান যাদুঘরে স্থির প্রদর্শনীতে রয়েছে। জর্জ স্টিফেনসন ইংল্যান্ডের উত্তর-পূর্বে অবস্থিত "স্টকটন এবং ডার্লিংটন রেলপথ"-এর জন্য লোকোমোশন নং. ১ নির্মাণ করেছিলেন। এই রেলপথটি ছিল বিশ্বের প্রথম পাবলিক বাষ্প-রেলপথ। ১৮২৯ সালে রবার্ট (জর্জ স্টিফেনসনের ছেলে) "নিউক্যাসল আপন টাইন"-এ "দ্য রকেট " তৈরি করেছিলেন। এটি রেইনহিল ট্রায়ালে প্রবেশ করেছিল এবং জিতেছিল। এই সাফল্যের ফলে সংস্থাটি যুক্তরাজ্য, মার্কিন যুক্তরাষ্ট্র এবং ইউরোপের বেশিরভাগ অঞ্চলে রেলপথে বাষ্প লোকোমোটিভের প্রথম দিকের নির্মাতা হিসাবে আত্মপ্রকাশ করেছিল। এর এক বছর পর স্টিভেনসনের নির্মিত লিভারপুল এবং ম্যানচেস্টার রেলপথ যাত্রীবাহী এবং পণ্যবাহী ট্রেনে একচেটিয়াভাবে বাষ্পীয় লোকোমোটিভ ব্যবহার করা শুরু করে।
মনজুরুর রহমান
প্রারম্ভিক জীবন
মনজুরুর রহমান মানিক ১৯৯৬ সালের ৯ই মে তারিখে বাংলাদেশে জন্মগ্রহণ করেছেন।
লোকোমোটিভ
বাষ্পীয়
প্রায় ১৯৫০ থেকে ১৯৭০-এর দশকের মধ্যে বেশিরভাগ বাষ্পীয় লোকোমোটিভগুলি বাণিজ্যিক পরিষেবা থেকে অবসর নিয়েছে এবং তার স্থলে বৈদ্যুতিক এবং ডিজেল-বৈদ্যুতিন লোকোমোটিভ ব্যবহার করা হয়। ১৯৫০-এর দশকে উত্তর আমেরিকা এবং ১৯৭০-এর দশকে মহাদেশীয় ইউরোপ বাষ্পীয় লোকোমোটিভ থেকে স্থানান্তরিত হয়, পৃথিবীর অন্যান্য অঞ্চলে এই রূপান্তরটি পরে ঘটেছিল।
অভ্যন্তরীণ দহন
অভ্যন্তরীণ দহন লোকোমোটিভগুলি একটি অভ্যন্তরীণ দহন ইঞ্জিন ব্যবহার করে, যা চালক-চাকার সাথে শক্তি সঞ্চালনের মাধ্যমে সংযুক্ত থাকে। ইঞ্জিন স্থির বা চলন্ত যে অবস্থাতেই থাকুক না কেনো, এটি সাধারণত ইঞ্জিনকে স্থির-গতিতে চলমান রাখে।
কেরোসিন
থাম্ব|১৮৮৭ ডেমলার ড্রেইসিন কেরোসিন লোকোমোটিভ জ্বালানী হিসাবে কেরোসিন ব্যবহার করে। ডিজেল এবং অন্যান্য তেল-চালিত লোকোমোটিভ আসার কয়েক বছর পূর্বে কেরোসিন লোকোমোটিভই ছিলো বিশ্বের প্রথম তেল-চালিত লোকোমোটিভ ছিল, ।
সর্বপ্রথম পরিচিত কেরোসিন রেল যানবাহনটি ছিল ১৮৮৭ সালে গটলিব ডেমলার দ্বারা নির্মিত একটি ড্রেইসিন, তবে পে-লোড বহন করার কারণে এটি প্রযুক্তিগতভাবে কোনো লোকোমোটিভ ছিল না।
১৮৯৪ সালে একটি কেরোসিনের লোকোমোটিভ "কিংস্টন আপন হল" এর প্রাইস্টম্যন ব্রাদার্স দ্বারা নির্মিত হয়েছিল হাল্ট ডকে ব্যবহারের জন্য । এই লোকোমোটিভটি একটি ১২ হর্সপাওয়ারের ডাবল-অ্যাক্টিং মেরিন টাইপ ইঞ্জিন ব্যবহার করে নির্মিত হয়েছিল, যা ৩০০ আরপিএম এ চলমান এবং ৮-চাকা ওয়াগন চ্যাসিসে যুক্ত। কম ক্ষমতার কারণে এটি শুধু একটিই পণ্য-বোঝাই ওয়াগনকে টানতে পারতো এবং এটি কোনো দুর্দান্ত সাফল্য ছিল না। প্রথম সফল কেরোসিন লোকোমোটিভ হলো রিচার্ড হর্ন্সবি অ্যান্ড সন্স লিমিটেড দ্বারা নির্মিত "লাচিসিস" এবং এটি ১৮৯৬ সালে উলউইচ আর্সেনাল রেলপথে বিতরণ করা হয়েছিল। সংস্থাটি ব্রিটিশ সামরিক বাহিনীর ব্যবহারের জন্য ১৮৯৬ থেকে ১৯০৩ সালের মধ্যে বেশ কয়েকটি কেরোসিন লোকোমোটিভ তৈরি করেছিল।
পেট্রোল
ডান|থাম্ব| ১৯০২ মাডসলে পেট্রোল লোকোমোটিভ পেট্রোল ইঞ্জিনগুলি জ্বালানী হিসাবে পেট্রোল ব্যবহার করে।
ইতিহাস
প্রথম বাণিজ্যিকভাবে সফল পেট্রোল লোকোমোটিভ ছিল লন্ডনের ডিপ্টফোর্ড ক্যাটাল মার্কেটের জন্য ১৯০২ সালে মাডসলে মোটর সংস্থা দ্বারা নির্মিত একটি পেট্রোল-যান্ত্রিক লোকোমোটিভ। এটি ৮০ হর্সপাওয়ারের একটি লোকোমোটিভ যা একটি টু স্পিড যান্ত্রিক গিয়ারবক্সসহ ৩-সিলিন্ডার উল্লম্ব পেট্রোল ইঞ্জিন ব্যবহার করে।
পেট্রোল-যান্ত্রিক
সবচেয়ে সচরাচর ধরনের পেট্রোল লোকোমোটিভ হলো পেট্রোল-যান্ত্রিক লোকোমোটিভ, যা গিয়ারবক্স (কখনও কখনও চেইন ড্রাইভারের সাথে মিলিত আকারে) দ্বারা যান্ত্রিক সঞ্চালনের মাধ্যমে পাওয়ার আউটপুট ইঞ্জিন থেকে চালক-চাকায় পৌঁছে দেয়।
পেট্রোল-বৈদ্যুতিক
পেট্রোল-বৈদ্যুতিক লোকোমোটিভ বৈদ্যুতিক সঞ্চালনের মাধ্যমে চালক-চাকায় ইঞ্জিনের পাওয়ার আউটপুট সরবরাহ করে। এতে গিয়ারবক্সের প্রয়োজন হয় না, কারণ এটি ইঞ্জিনের ঘূর্ণমান যান্ত্রিক শক্তিকে ডায়নামো দ্বারা বৈদ্যুতিক শক্তিতে রূপান্তরিত করে এবং সাথে সাথে বহুগতির বৈদ্যুতিক ট্র্যাকশন মোটর দ্বারা চাকাগুলিতে শক্তি সরবরাহের মাধ্যমে। এটি মাধ্যমে মসৃণ ত্বরণ সম্ভব হয়, কারণ এতে গিয়ার পরিবর্তনের প্রয়োজন পরে না, তবে এটি পেট্রোল-যান্ত্রিক লোকোমোটিভের চেয়ে অধিক ব্যয়বহুল, ভারী এবং কখনও কখনও বাল্কিয়ারও।
ডিজেল-যান্ত্রিক
থাম্ব|ডিজেল যান্ত্রিক লোকোমোটিভের পরিকল্পনামূলক চিত্র থাম্ব| [[উত্তর আলাবামা রেলপথ যাদুঘর|উত্তর আলাবামা রেলপথ যাদুঘরের একটি পুরনো ডিজেল-যান্ত্রিক লোকোমোটিভ ]] ডিজেল-যান্ত্রিক লোকোমোটিভ ইঞ্জিন থেকে যান্ত্রিক পদ্ধতিতে চাকায় শক্তি সরবরাহ করে। সাধারণত স্বল্প ক্ষমতা ও স্বল্প গতির শান্টিং বা সুইচিং লোকোমোটিভ, তূলনামূলক কম ভরের মাল্টিপল ইউনিট ও স্ব-চালিত রেলকারে এই ধরনের পদ্ধতি ব্যবহৃত হতো। এরাই সবচেয়ে পুরনো ধরনের ডিজেল লোকোমোটিভ।
রেলপথে ব্যবহৃত যান্ত্রিক সঞ্চালন পদ্ধতি সড়কপথে ব্যবহৃত যান্ত্রিক পদ্ধতির চেয়ে অধিক জটিল এবং অধিক শক্তিশালী। ইঞ্জিন এবং গিয়ারবক্সের মধ্যে সাধারণত একটি তরল সংযোগ (fluid coupling) থাকে। লোডে থাকাবস্থায় গিয়ার পরিবর্তনের জন্য গিয়ারবক্স প্রায়ই এপিসাইকলিক (গ্রহ) আকৃতির হয়। গিয়ার পরিবর্তনের সময় সঞ্চালনে বিরতি কমাতে বিভিন্ন সিস্টেম তৈরি করা হয়েছে; উদাহরণস্বরূপ, হডসওয়েল ক্লার্ক দ্বারা ব্যবহৃত এস.এস.এস (synchro-self-shifting) গিয়ারবক্স। ভারী ট্রেন চলাচলের জন্য প্রয়োজনীয় বিদ্যুৎ এবং টর্ক সরবরাহের জন্য পর্যাপ্ত পরিমাণ শক্তি সঞ্চালনে সীমাবদ্ধতা থাকার কারণে ডিজেল-যান্ত্রিক লোকোমোটিভের ব্যবহার সীমাবদ্ধ।
ডিজেল-বৈদ্যুতিক
থাম্ব|ডিজেল বৈদ্যুতিক লোকোমোটিভের চিত্র ডিজেল-বৈদ্যুতিক লোকোমোটিভের ক্ষেত্রে, ডিজেল ইঞ্জিন ট্র্যাকশন মোটরগুলোতে শক্তি সরবরাহ করে, যার ফলে লোকোমোটিভের চাকার ঘূর্ণন হয় ও লোকোমোটিভ চলে। ট্র্যাকশনের জন্য হয় বৈদ্যুতিক ডিসি জেনারেটর (সাধারণত, বা এর চেয়ে কম) নয়তো বৈদ্যুতিক এসি অল্টারনেটর-রেক্টিফায়ার (সাধারণত  বা এর অধিক) ব্যবহৃত হয়। ডিজেল ইঞ্জিন এবং চাকার মধ্যে কোনো যান্ত্রিক সংযোগ নেই। বর্তমানে অধিকাংশ ডিজেল লোকোমোটিভ হচ্ছে ডিজেল-বৈদ্যুতিক।
ডিজেল-বৈদ্যুতিক লোকোমোটিভের কয়েকটি গুরুত্বপূর্ণ উপাদান হচ্ছে ডিজেল ইঞ্জিন (প্রাইম মুভার হিসাবেও পরিচিত), প্রধান জেনারেটর/অল্টারনেটর-রেক্টিফায়ার, ট্র্যাকশন মোটর (সাধারণত চারটি বা ছয়টি অ্যাক্সেলসহ) এবং একটি নিয়ন্ত্রণ-ব্যবস্থা যাতে ইঞ্জিন গভর্নর এবং বৈদ্যুতিক/বৈদ্যুতিন উপাদানসমূহ রয়েছে, যেমন সুইচগিয়ার, রেকটিফায়ার এবং অন্যান্য উপাদানসমূহ, যা ট্র্যাকশন মোটরগুলিতে বৈদ্যুতিক সরবরাহ নিয়ন্ত্রণ বা রুপান্তর করে। অধিকাংশ ক্ষেত্রে, জেনারেটর শুধুমাত্র খুব সাধারণ সুইচগিয়ারের সাথে সরাসরি মোটরগুলির সাথে সংযুক্ত থাকে।
মূলত, ট্র্যাকশন মোটর এবং জেনারেটর ছিল ডিসি মেশিন। ১৯৬০ এর দশকে উচ্চ-ক্ষমতার সিলিকন রেকটিফায়ার বিকাশের পর, ডিসি জেনারেটর একটি অল্টারনেটর দ্বারা প্রতিস্থাপিত হয়, এ ক্ষেত্রে ডায়োড ব্রিজ ব্যবহার করে আউটপুট ডিসিতে রূপান্তর করা হয়। এর মাধ্যমে জেনারেটরে কমিউটেটর ও ব্রাশের প্রযোজনীয়তা দূর হয়, ফলে জেনারেটর রক্ষণাবেক্ষণ ব্যয় হ্রাস হয় ও লোকোমোটিভের কর্মক্ষমতা বৃদ্ধি পায়। ব্রাশ এবং কমিউটেটরের অবসান "ফ্ল্যাশওভার" হিসাবে উল্লেখযোগ্য একটি বিশেষ ধ্বংসাত্মক ধরনের ঘটনার সম্ভাবনা নিষ্পত্তি করে, যার ফলে তাৎক্ষণিক জেনারেটর ব্যর্থ হতে পারে এবং কিছু ক্ষেত্রে ইঞ্জিনের আগুনও লাগতে পারে। থাম্ব| ১৯১৪ সালে [[কিয়েভ|কিয়েভে SŽD Eel2, দীর্ঘ দূরত্বের জন্য বিশ্বের প্রথম কার্যকরী ডিজেল লোকোমোটিভ (ডিজেল-বৈদ্যুতিক লোকোমোটিভ) ]] ১৯৮০ এর দশকের শেষের দিকে, উচ্চ-ক্ষমতার ভেরিয়েবল-ফ্রিকোয়েন্সি/ভেরিয়েবল-ভোল্টেজ (ভিভিভিএফ) ড্রাইভ বা "ট্র্যাকশন ইনভার্টারস" এর বিকাশ, পলিফেজ এসি ট্র্যাকশন মোটর ব্যবহারের সুযোগ করে দিয়েছে, এভাবে মোটর কমিউটেটর এবং ব্রাশগুলি অপ্রয়োজণীয় হয়ে পরে। ফলাফল একটি আরও দক্ষ এবং নির্ভরযোগ্য চালনা যাতে তুলনামূলকভাবে সামান্য রক্ষণাবেক্ষণের প্রয়োজন হয়, এবং প্রায়শই পুরানো ধরনের মোটর-বিধ্বংসী ওভারলোডের অবস্থার সাথে লড়াই করতে অধিক সক্ষম।